Valikot

Second Lifen käyttöön liittyvät tärkeät valikot.
Kaikista valikoista on opastukset käyttöohjeissa ja tutoriaaleissa. Tällä sivulla esittelemiini valikoihin liittyy omakohtaisia käytännön vinkkejä.


 * Communicate-valikko**

Klikkaa hiiren vasemmalla painikkeella communicate-painiketta näytön vasemmassa alareunassa. Saat näkyviin ystäväsi ja ryhmät, joihin kuulut. Ryhmiä ja henkilöitä voi etsiä search-toiminnolla mikäli tiedät ketä/mitä etsit.

Kun tapaat avattaren, jonka kanssa haluat ystävystyä, voit tarjota hänelle ystävyyttä klikkaamalla häntä hiiresi oikealla painikkeella ja valitsemalla add friend. Mikäli hän hyväksyy ystävyytesi, hänen nimensä ilmestyy ystävä-listallesi. Ystäville voi lähettää IM-viestejä (sisäisiä kahdenkeskeisiä viestejä) ja ystäville voi myös "soittaa" IM/call mikäli he ovat Second Lifessa sisäänkirjautuneena. Kuten oikeassa maailmassa, myös Second Lifessa kannattaa miettiä kenen ystävyys-tarjouksen otat vastaan. Kun kirjaudut Second Lifeen ystävä-listallasi olevat näkevät sinun olevan sisäänkirjautuneena. Mikäli lähetät viestin avattarelle, joka ei ole sillä hetkellä Second Lifessa, viesti jää odottamaan hänen kirjautumistaan. Saat tällöin ilmoituksen, että viesti toimitetaan myöhemmin.

Kun löydät search-toiminnolla mielenkiintoisen ryhmän, voit liittyä siihen valitsemalla view full profile (hae ensin ryhmä valitsemalla search, groups, kirjoita mitä haet esim. education, valitse haluamasi ryhmä) saat ryhmän tiedot näkyviin ja näet onko liittyminen ilmaista. Valitsemalla join, liityt ryhmään ja se näkyy sinulla communicate groups valikossa. Voit tällä hetkellä kuulua maksimissaan 25 ryhmään. Monet ryhmät ovat aktiivisia ja lähettävät postia jäsenilleen tulevista tapaamisista ja tapahtumista.Ilmoitukset tapahtumista ja viesteistä lähetetään siihen sähköpostiosoitteeseen, jonka annoit Second Lifeen liittyessäsi ja näkyvät sinulla myös kirjautuessasi Second Lifeen.


 * Inventory-valikko**



Klikkaa hiiren vasemmalla painikkeella näytön alareunassa olevaa inventory-painiketta. Inventory on virtuaalinen komerosi, johon kaikki ostamasi (vaikka tavara ei maksaisi mitään, sinun pitää ostaa tai ottaa se vastaan, jotta se olisi inventoryssasi) tai saamasi tavarat vaatteista taloihin ja lemmikkeihin taltioituvat. Tavarat voivat olla omissa kansioissaan tai jo olemassa olevan kansion alla. Valitsemalla recent items näet viimeisimmät hankintasi. Inventorya kannattaa siivota ja järjestellä, jotta löydät etsimäsi (Huom. tavarat lisääntyvät nopeasti. Mikäli raahaat inventorysta tavaran esille hiekkalaatikossa ja lähtiessäsi tallennat sen valitsemalla take, sinulla on kaksi samanlaista tavaraa). Valitsemalla create, voit luoda uuden kansion, sort-toiminnolla voit järjestää kansiosi esim. päivämäärän mukaan.

World map - kartta


Klikkaa hiiren vasemmalla painikkeella näytön alareunasta löytyvää world map-painiketta. Näytölle avautuu Second Lifen kartta. Näet sijaintisi keltaisena pisteenä kartalla. Vihreät pisteet ovat toisia avattaria. Zoomaamalla saat karttaa suuremmaksi tai pienemmäksi, jolloin näet laajempia alueita. Landmarks-nuolella saat omat maamerkkisi listana esiin, online friends-nuolesta näet ketkä ystäväsi ovat kirjautuneena Second Lifeen. Voit skrollata karttaa pitämällä hiiren vasenta painiketta alhaalla kartan kohdalla liikuttamalla samalla hiirtä haluamaasi suuntaan. Mikäli haluat teleportata jonnekin valitse kohta kartalta klikkaamalla sitä hiiren vasemmalla painikkeella ja valitse sen jälkeen teleport. Kartalta on helppo nähdä missä päin Second Lifea on tapahtumia (pinkki tähti eli events) ja missä on trafiikkia (paljon vihreitä pisteitä). Mikäli valitse kartalta pisteen johon ei ole pääsyä, teleportaaminen epäonnistuu.